***У С Т А В***

***На Народно читалище „Добри Люцканов-1912”***

***с. Васил Друмев, община Шумен***

***Г Л А В А П Ъ Р В А***

***ОБЩИ ПОЛОЖЕНИЯ***

***Чл.1*** *С този устав, съобразен със Закона за народните читалища се уреждат учредяването, устройството, управлението, дейността, имуществото, финансирането, издръжката и прекратяването на Народно читалище „Добри Люцканов-1912” с. Васил Друмев.*

***Чл.2 (1)*** *Народно читалище „Добри Люцканов-1912” е самоуправляваща се българска културно-просветна организация с нестопанска цел на населението****,*** *която изпълнява и държавни културно-просветни задачи в областта на културата, социалната сфера и образованието и е регистрирана съгласно разпоредбите на Закона за народните читалища и в съответствие с разпоредбите на Закона за юридическите лица с нестопанска цел. То е изградено на принципите на демократизма, доброволността и автономията и осъществява дейността си в обществена полза.*

***/2/ Читалището е със седалище с. Васил Друмев, община Шумен, ул. „Хан Аспарух” № 17; пощ.код: 9814,***

 ***/3/ Има кръгъл печат с надпис НЧ „Добри Люцканов-1912” с. Васил***

***Друмев*** *в окръжност, в средата на която има разтворена книга, над която има изгряващо слънце.*

***Чл. 3*** *Читалището не е политическа организация. В неговата дейност могат да участват всички физически лица без оглед на ограничения за възраст и пол, политически и религиозни възгледи и етническо самосъзнание. Работи в тясно взаимодействие със социални институции, културни институти, обществени и стопански организации, фирми и други, които извършват или подпомагат културната дейност.*

***Чл. 4*** *Читалището поддържа отношения на сътрудничество и координация с държавните органи и организации, на които законите възлагат определени права и задължения, свързани с неговата дейност, като запазва своята автономия.*

***Чл. 5*** *Народно читалище „Добри Люцканов-1912” може да се сдружава с други читалища.*

***Чл. 6*** *Читалището е юридическо лице с нестопанска цел****. То се представлява от Председателя и Секретаря заедно и поотделно.***

*Читалището придобива качеството на юридическо лице с вписването му в регистъра на юридическите лица с нестопанска цел.*

***Чл. 7 (1)*** *Народно читалище „Добри Люцканов-1912” е вписано в регистъра на народните читалища при Министерство на културата в съответствие със ЗНЧ с* ***Булстат 000 923 685****, под №* ***524/ 08.07.2010 год.***

***Чл. 7(2)*** *Библиотеката при НЧ „Добри Люцканов-1912” е вписана в публичния регистър на Министерството на културата под № 1411/2016-10-25, съгласно Закона за обществените библиотеки.*

***ГЛАВА ВТОРА***

***ЦЕЛИ И ЗАДАЧИ:***

***Чл. 8*** *Цел и задача на Народно читалище „Добри Люцканов-1912” е да създава, опазва и разпространява духовни ценности, да развива творческите способности и да задоволява културните потребности и интереси на населението, да разкрива условия за общуване между хората, да подпомага и организира стопански и културни почини в селото и общината.*

***Чл. 9 (1)******НАРОДНО ЧИТАЛИЩЕ „ДОБРИ ЛЮЦКАНОВ-1912”***

 *а) развива и обогатява културния живот в селото и свободното време на хората;*

 *б) допринася за укрепване на знанията и интересите на населението към науката, изкуствата и културата;*

 *в) създава условия за развитие и изява на творческите способности на младото поколение*

*г) поддържа, обогатява и развива народните обичаи и традиции;*

*д)запазва и поддържа художествен елемент по „Живи човешки съкровища” - България*

*д)съдейства за издигане на културата на труда, бита и отношенията между хората;*

*е)възпитава в дух на демократизъм, родолюбие и общочовешка нравственост;*

*ж) осигурява достъп до информация;*

*з) обогатява социалната дейност;*

 *е)работи с деца и лица в неравностойно положение с цел социализиране в общността;*

***Чл. 10 (1)*** *Читалище „Добри Люцканов-1912” осъществява своите цели и задачи чрез различни форми и средства като:*

*а)общодостъпна библиотека,читални, фото,фоно,филмо и видоетеки, както и създаване и поддържане на електронна информационна мрежа;*

*б)развиване и подпомагане на любителското художествено творчество, чрез създаване на колективи и изпълнители в различни жанрове на изкуството, за които има необходимите условия;*

*в) организиране на школи, кръжоци, курсове, клубове, кино и видео показ, празненства, концерти, чествания и младежки дейности;*

*г)организиране на всякакъв вид изложби: художествени, кулинарни;*

*д)събиране и разпространяване на знания за родния край;*

*е)създаване и съхраняване на музейни експонати, характерни на селото;*

*ж)предоставяне на компютърни и интернет услуги.*

*(2) Народно читалище „Добри Люцканов-1912” може да развива допълнителна стопанска дейност, свързана с предмета на основната му дейност, в съответствие с действащото законодателство като използва приходите от нея за постигането на определените в устава цели и задачи.*

*Читалището не разпределя печалбата.*

*(3) Читалището няма право да предоставя собствено или ползвано имущество възмездно или безвъзмездно;*

*а) за хазартни игри и нощни заведения;*

*б) за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;*

*в) за постоянно ползване от политически партии и организации;*

*г) на председателя, секретаря, членовете на настоятелството и*

*проверителната комисия и на членовете на техните семейства.*

***ГЛАВА ТРЕТА***

 ***УЧРЕДЯВАНЕ И ЧЛЕНСТВО***

***Чл. 11(1)******Народно читалище „Добри Люцканов-1912” трябва да има регистрирани най-малко 50 (петдесет) дееспособни физически лица***

*2.****Дейността на читалището*** *се прекратява по Решение на Общото събрание.*

***3.Народно читалище „Добри Люцканов-1912”*** *може да се сдружава* ***за*** *постигане на своите цели, за провеждане на съвместни дейности и инициативи при условията и по реда на ЗНЧ и по Решение на Общото събрание на читалището.*

***4.Читалищните сдружения*** *нямат право да управляват и да се разпореждат с имуществото на Народно читалище „Добри Люцканов-1912” като техен член.*

***Чл. 12 (1)****Членовете на читалището са: действителни, спомагателни, индивидуални, почетни и колективни.*

***(2)*** *Индивидуалните членове са български граждани. Те биват действителни и спомагателни;*

*1. Действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани.*

*3. Спомагателните членове могат да бъдат лица до 18 години, които нямат право да избират и да бъдат избирани. Те имат право на съвещателен глас.*

*4. Почетни членове са български и чужди граждани, които са със изключителни заслуги за развитието на читалището.*

*5. Колективни членове могат да бъдат професионални и стопански организации, търговски дружества, кооперации и сдружения, културно-просветни и любителски клубове и творчески колективи, които съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас на общото събрание.*

***(3)*** *Членуването в читалището е доброволно. Членството се учредява чрез подаване на писмена молба по образец до настоятелството, в която лицето декларира, че е запознато с Устава. Членството се продължава с ежегодния акт на плащане на членския внос. Води се регистър на читалищните членове.*

***Чл. 13****. Действителните членове на читалището имат право:*

*а) да избират и да бъдат избирани в ръководни органи;*

*б) да участват в обсъждането на всички въпроси от дейността на читалището;*

*в) да получават информация за работата на ръководните органи;*

*г) да ползват с предимство неговата база и услугите му.*

***Чл. 14*** *Членовете на читалището са длъжни:*

*а) да спазват устава на читалището;*

*б) да плащат определен членски внос;*

*г) да пазят и обогатяват читалищното имущество;*

*д) да не уронват авторитета на читалището;*

***ГЛАВА ЧЕТВЪРТА***

***ОРГАНИ НА УПРАВЛЕНЕ***

***Чл. 15 (1)*** *Върховен орган на читалището е* ***ОБЩОТО СЪБРАНИЕ:***

 ***(2) Общото събрание на читалището се състои от всички членове на читалището, имащи право на глас.***

*а) Общото събрание;*

*б) Читалищното настоятелство;*

*в) Проверителна комисия*

 *Общото събрание се свиква от Читалищното настоятелство най-малко един път в годината като отчетно и на три години като отчетно-изборно. Събранието е редовно, ако е обявено най-малко седем дни преди определената дата, поканата е връчена срещу подпис и съдържа дневния ред, датата, часа и мястото на провеждането му. Същата трябва да бъде залепена на вратата на читалището и на други общодостъпни места в с. Васил Друмев. Общото събрание е законно, ако присъстват повече от половината от действителните членове на читалището.* ***При липса на кворум, събранието се отлага с един час.*** *Тогава събранието е редовно, ако на него присъстват не по-малко от една трета от членовете при редовно общо събрание и не по-малко от половината плюс един от членовете на извънредно общо събрание. Решенията се вземат с явно (тайно) гласуване и обикновено мнозинство с изключение на промените в Устава и избора на Читалищно настоятелство и Проверителна комисия, които се приемат с квалифицирано мнозинство от 2/3 от присъстващите.*

***3.*** *Извънредно общо събрание се свиква по преценка на Читалищното настоятелство, по искане на Проверителната комисия или на една трета от действителните членове на читалището.*

***Чл. 16 (1)******ОБЩОТО СЪБРАНИЕ***

*1. приема, допълва и изменя читалищния устав и решава основни въпроси за развитието на читалището;*

*2. избира и освобождава членовете на настоятелството, проверителната комисия и председателя;*

*3. приема вътрешните актове, необходими за организацията на дейността на читалището;*

*4. изключва членове на читалището;*

*5. определя основни насоки на дейността на читалището;*

*6. взема решение за членуване или за прекратяване на членството в читалищно сдружение;*

*7. приема бюджета на читалището;*

*8. приема годишния отчет до 30 март на следващата година;*

*9. определя размера на членския внос;*

*10. отменя решение на органите на читалището;*

*11. взема решение за прекратяване на читалището;*

*12. взема решение за отнасяне до съда на незаконосъобразни действия на ръководството или отделни читалищни членове;*

 ***(2)******Решенията, взети на Общото събрание са задължителни за другите органи на читалището.***

***Чл. 17 (1)*** *Изпълнителен орган на читалището е* ***ЧИТАЛИЩНОТО НАСТОЯТЕЛСТВО,*** *което се избира за срок от три години и работи на обществени начала. Промени в неговия състав могат да се правят и на общите и извънредни събрания на читалището. Съставът на Настоятелството следва да включва най-малко трима членове, които нямат роднински връзки по права и съребрена линия до четвърта степен.*

***(2)*** *ЧН провежда своите заседания най-малко един път в месеца и работи при пълна гласност. Заседанията са редовни, когато на тях присъстват повече от половината от членовете му. Решенията се вземат с обикновено мнозинство.*

***(3)*** *Читалищното настоятелство може да изгражда помощни комисии и работни групи по отделни проблеми и направления на дейност.*

***Чл.18*** ***ЧИТАЛИЩНОТО******НАСТОЯТЕЛСТВО са:***

*а) да организира и направлява цялостната дейност на читалището като спазва законите и се ръководи от Устава, решенията на Общото събрание и собствените си решения;*

*б) подготвя материалите за общото събрание;*

*в) взема решения за назначаване и освобождаване на работещите в читалището и за сключване на договори с други физически и юридически лица;*

*г) взема решения за морално и материално стимулиране на работещите в читалището;*

*д) внася предложения в общинска администрация и други органи и организации за строителство, реконструкция, модернизация, поддържане, ремонт и обзавеждане на сградата, за създаване на материални и кадрови условия за развиване на дейността;*

*е) взема решения за разкриване на стопански дейности;*

*ж) решава въпроси за откриване и закриване на самодейните любителски колективи, школи, клубове и други форми на работа;*

*з) управлява бюджета и щата на читалището;*

*и) приема Правилник за вътрешния ред в читалището;*

*й)назначава секретаря на читалището и утвърждава длъжностната му характеристика;*

*к)приема Правилник за дейността на читалищната библиотека, изготвен и предложен от читалищния секретар, съгласно ЗОБ;*

 ***Чл. 19. ПРЕДСЕДАТЕЛЯТ*** *на читалището е член на настоятелството и се избира за срок от три години.*

1. *организира дейността на читалището съобразно Закона, Устава и решенията на Общото събрание и Настоятелството;*
2. *представлява читалището заедно и поотделно със секретаря;*
3. *свиква и ръководи заседанията на Настоятелството и председателства Общото събрание;*

*4. отчита дейността си пред Настоятелството;*

*5. сключва и прекратява трудовите договори със служителите съобразно бюджета на читалището и въз основа решение на Настоятелството.*

***Чл. 20 (1)******СЕКРЕТАРЯТ***  ***се назначава от Настоятелството, което утвърждава и неговата длъжностна характеристика. Той е лице с основни оперативни функции и е член на Настоятелството.***

***Секретарят на читалището:***

*а) организира изпълнението на решението на Настоятелство, включително решенията за изпълнението на бюджета;*

*б) осигурява условия за развитие на текущата основна и допълнителна дейност;*

*в) ръководи щатния и хоноруван персонал;*

*г) представлява читалището заедно и поотделно с председателя;*

***(2)*** *Секретарят не може да е в роднински връзки с членовете на Настоятелството и на Проверителната комисия по права и съребрена линия до четвърта степен, както и да бъде съпруг/съпруга на председателя на читалището.*

***Чл. 21. 1.******Проверителната комисия*** *се състои от минимум трима членове, избрани за срок от 3 години.*

*Прави годишни проверки за законосъобразното изразходване на паричните средства и стоково-материалните ценности, както и използването и поддържането на материално-техническата база на читалището. Осъществява контрол върху дейността на настоятелството, председателя и секретаря на читалището по спазването на закона, устава и решенията на общото събрание.*

***Проверителната комисията*** *избира измежду членовете си председател.*

 *Комисията взема решения с мнозинство повече от половината от членовете си.*

 ***2.*** *Документите от ревизиите се представят на Читалищното настоятелство, а когато е установено нарушение и на съответните държавни органи.*

***3.******Членовете на Проверителната комисия не могат да бъдат лица, които са в трудово правни отношения с читалището или са роднини на членове на Настоятелството, на председателя или на секретаря по права линия, съпрузи, братя, сестри и роднини по сватовство от първа степен.***

***Чл. 22*** *Членовете на Настоятелството, Проверителната комисия, включително председателят и секретарят, подават декларации за конфликт на интереси при условията и реда на Закона за предотвратяване и разкриване на конфликт на интереси.*

**ГЛАВА ПЕТА**

**ФИНАНСОВА ДЕЙНОСТ И ИМУЩЕСТВО**

***Чл. 23*** *Народно читалище „Добри Люцканов – 1912” набира средства от:*

*а) членски внос;*

*б) платени културни и информационни услуги с участието на собствени и гостуващи изпълнители;*

*в) такси за участие в курсове, школи, кръжоци и други форми на обучение, организирани от читалището или съвместно с други организации;*

*г) субсидия от държавния и общински бюджет;*

*д)наеми от помещения на читалището;*

*е)наем от рента;*

*ж)чрез провеждане на застъпнически кампании;*

*з) дарения и завещания от български и чуждестранни физически и юридически лица , които се изразходват според волята на дарителя;*

*и) други приходи*

***(1)******Годишната субсидия на читалището, нормативите и механизмът за нейното разпределение се разработва от Министерство на културата, съгласувано със Община Шумен.***

***(2)******С решение на Общински съвет, читалището може да се финансира допълнително над определената субсидия със средства от собствените приходи на общината.***

***(3) Разпределението на предвидените от държавния и общински бюджети средства за читалището се разпределят от комисия назначена от кмета на общината, с участието на представител от читалището и се предоставят за самостоятелно управление.***

*Читалището ползва и се грижи и за недвижими имоти, предоставени му безвъзмездно съгласно Закона.*

***Чл.24.1.*** *Разходите не трябва да надвишават приходната част от бюджета.*

***2.*** *Оформянето на определените документи и отчитането на разходите се извършват по установения ред.*

*а) Читалищното настоятелство изготвя годишен отчет за приходите и разходите, който се приемат на общото събрание;*

*б) отчетът за изразходваните от бюджета средства се представят в общината до 31 март на следващата година;*

*в) председателят на читалището представя на кмета на община Шумен ежегодно до 10 ноември предложение за дейността на читалището през следващата година.*

***Чл. 25 (1)*** *Имуществото на читалището се състои от сграда публична общинска собственост, предоставена за безвъзмездно ползване с акт № 2235/10.05.2006 год.*

 ***(2)*** *Народно читалище „Добри Люцканов-1912” не може да отчуждава недвижими вещи и да учредява ипотека върху тях.*

***(3)*** *Движими вещи могат да бъдат отчуждавани, залагани, бракувани или заменени с по-доброкачествени само по решение на Настоятелството и Проверителната комисия.*

***ГЛАВА ШЕСТА***

***П Р Е К Р А Т Я В А Н Е***

***Чл. 26. 1.*** *Народно читалище „Добри Люцканов-1912” може да бъде прекратено по решение на Общото събрание, вписано в регистъра на Юридическите лица с нестопанска цел. Може да бъде прекратено с ликвидация или по решение на окръжния съд, ако:*

 ***2.***  *Дейността му противоречи на Закона, устава и добрите нрави;*

***3.*** *Имуществото му не се използва според целите и дейността на читалището;*

 ***4.*** *Е на лице трайна невъзможност читалището да действа или не развива дейност за период от две години*

 ***5.***  *Не е учредено по законовия ред.*

 ***6.*** *Е обявено в несъстоятелност*

 ***7.*** *Прекратяването на читалището по решение на Окръжния съд и може да бъде поставено по искане на прокурора, направено самостоятелно или след подаден сигнал от министъра на културата.*

 ***8.*** *За неуредени случаи в ЗНЧ се прилага Закона за юридическите лица с нестопанска цел.*

***ГЛАВА СЕДМА***

***АДМИНИСТРАТИВНОНАКАЗАТЕЛНИ РАЗПОРЕДБИ***

***Чл. 27*** *Председател и/или секретар на Народно читалище „Добри Люцканов – 1912”, който предостави имущество в нарушение на чл.8 и чл.9 от Устава се наказва с глоба от 500 до 1000 лв. и с лишаване от право да заема изборна длъжност в читалището за срок от 5 години.*

***Чл. 28*** *Председател на Народно читалище „Добри Люцканов – 1912”, който не заяви вписване при настъпили промени в управлението на читалището в регистъра на Агенцията по вписванията в установения срок определен в ЗНЧ се наказва с глоба от 150 до 300 лв.*

***Чл. 29*** *Председател на Народно читалище „Добри Люцканов – 1912”, който не представи доклад за изпълнението на читалищните дейности и за изразходваните от бюджета средства в срока, определен в ЗНЧ се наказва с глоба от 150 до 300 лв.*

***ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ***

1. *Празници на Народно читалище „Добри Люцканов-1912” са: 19 март – рождената дата на патрона на читалището – Добри Люцканов; 11 май – Ден на библиотекаря; 24 май – Ден на славянската писменост и култура и 1 ноември – Ден на будителите.*
2. *Традиционни празници: Традиционен гергьовски събор „Заблеяло ми е агънце” и люлка за здраве; Кулинарен фестивал „Забравени традиции – обредни трапези” , който се провежда на две години.*

*Настоящият устав е приет на 24 март 2018 година на Общо отчетно редовно изборно събрание и отменя Устава приет на 17.05.2010 година от Общото събрание на читалището.*

***Председател :***

 ***/Ю. Андреев/***

***Секретар:***

 ***/М. Великова/***

***24.03.2018 г.***

***С. Васил Друмев***

С П И С Ъ К

На Читалищно настоятелство и Проверителна комисия при

НЧ „Добри Люцканов-1912” с. Васил ДРумев

1. Деница Венециева Спасова - председател
2. Марийка Димитрова Великова - секретар
3. Деянка Маринова Димитрова - член
4. Ралица Атанасова Донева - член
5. Димитър Живков Димитров - член
6. Пенка Димова Златева - член
7. Събка Велева Хараланова - член

Проверителна комисия:

1. Деница Върбева Стоянова - председател
2. Румяна Мирчева Александрова - член
3. Нели Нанева Стефанова - член

 Председател

 НЧ „Д.Люцканов-1912”: Д. Спасова